Protes op Musina oor watertekortBrandende motorbande in die strate van Musina [Foto: Revelation Christian online radiO, Facebook] Betogers het ondernemings op die dorp tot stilstand gebring, terwyl talle paaie – insluitend die N1-snelweg – weens betogings gesluit is. Betogers het ook motorbande in die strate aan die brand gesteek en ook voertuie op plekke met klippe bestook. Matodzi Ralushai, woordvoerder van die Vhembi-distriksmunisipaliteit, het aan Maroela Media bevestig dat die dorp ŉ watertekort ervaar weens drie lekkasies aan die dorp se hoofpypleiding. Chaos heers in Musina waar inwoners betoog [Foto: Revelation Christian online radio, Facebook] “Die munisipaliteit verwag dat die herstel van die lekkasies na verwagting teen Donderdagmiddag voltooi sal wees. Die pomp sal dan onmiddellik begin om hoofreservoirs vol water te pomp. “Inwoners sal waarskynlik teen Vrydag vroegoggend weer water hê. Ons vra om verskoning vir enige ongerief wat dit veroorsaak.” Volgens die Limpopo-verkeersdepartement is die N1-Noord by die Chinese-winkelsentrum vir motoriste gesluit, omdat vragmotors die pad daar versper. Die Musina-winkelsentrum het op sy Facebook-blad aangekondig dat die sentrum tydelik gesluit is ter wille van die veiligheid van hul klante en huurders. Protest action in Musina just before the mall coming from Beitbridge side Posted by SA Trucker on Wednesday, May 11, 2022